
1. Общинска политика за енергийна ефективност

1.1 Цел

Енергийната  ефективност (ЕЕ) е качествено понятие,  което изразява степента на полезност на използваната енергия.. Да се повиши  ефективността  означава  да се  намали разходът на енергия без да се накърнява качеството на услугите  -  отопление,  осветление.

Задълженията на общините по отношение на енергийната ефективност се съдържат в чл.9, чл.10 и чл.11 от Закона за енергийната ефективност (ЗЕЕ).

Целите на програмите по ЕЕ (дългосрочни, краткосрочни и целеви) са формулирани в следните документи:

( Енергийна стратегия на България; 

( Закон за енергийната ефективност;

( Управленската програма на Правителството на Република България;

( Национален план за действие по промените в климата;

( Национална дългосрочна програма по енергийна ефективност 2005-2015;

(Стратегия за финансиране изолациите на сгради за постигане на енергийна ефективност, приета с протокол 28/14.07.2005 и план програма за изпълнението и.

( Общински план за развитие на община Черноочене за периода 2010-2012 г.
Конкретните цели, които Община Черноочене си поставя в целевата програма за енергийна ефективност са с прилагане на мерки за енергийна ефективност в общинските обекти да се постигне:

 1.Намаляване  на разходите за енергия както в обектите на общинска издръжка, така и в предприятия на територията на Община Черноочене;

 2.Повишаване качеството на енергийните услуги, които общината предлага: улично осветление и отопление в общинските обекти;

 3.Опазване на околната среда, посредством намаляване на емисиите от парникови газове.

 4.Намаляване на разходите  на горива и енергия, които се заплащат от общинския бюджет.

 5.Промяна в мисленето, осъзнаване на значимостта на енергийната ефективност и промяна в моделите на енергийно поведение на всички групи потребители.

Подобренията в потреблението не се отразяват пряко върху равнището на емисиите от вредни или парникови газове, но повишаването на енергийната ефективност ограничава необходимостта от енергия и с това намалява натоварването на енергийната система.По този начин се предотвратява производството на допълнителна енергия, а с това и емитирането на допълнителни вредни и парникови емисии.

1.2.
Текущо състояние. Бариери.

Състоянието на енергийната ефективност в община Черноочене не се различава много от това в страната като цяло. Високата енергоемкост на общинската икономика се характеризира със следните особености: наследена енерго интензивна структура, морално остарели технологии, неблагоприятен енергиен баланс на домакинствата и други.Пречки при реализацията на целенасочени действия за енергийната ефективност са липсата на стимули за рационално енерго потребление, недостатъчната осведоменост на потребителите за възможностите за намаляване на консумацията, недостатъчна институционална база, затруднен достъп до инвестиции по проектите за ЕЕ и други.

Отоплението в общинските обекти е на течно и твърдо гориво като разходите за отопление остават относително високи. Това се дължи на недоброто състояние на дограмите, липсата на изолация на стените, пода и подпокривното пространство на сградите, на които  още не е извършено саниране.

Основни проблеми:

- морално и физическо остаряване на инсталациите;

- недостатъчна осведоменост на  потребителите за възможностите за намаляване на консумацията;

- недостатъчно средства за нови, енергоспестяващи технологии;

- сравнително високи цени на новите енергоикономични материали
1.3.
Потенциал

1.3.1. Общ анализ на потенциала за енергийна ефективност в общината

Производството на енергия не е приоритет на общината и се реализира единствено чрез производството и доставката на топлина в рамките на отоплителните инсталации на отделните сгради.Потенциалът за енергийна ефективност в тази сфера е във възможностите за подобрение на горивните процеси, промяната на горивната база и намаляване на загубите в системата за пренос и разпределение.

За да се постигне енергийна ефективност при консумацията на енергия  се правят енергийни обследвания на обектите и се установяват рентабилните мерки за реализиране на икономии и подобряване комфорта на обитаване в сградите.

 
Подобряване състоянието на отоплителните инсталации и сградния фонд, а също и  довършване подмяната на уличното осветление,  се очертават като основни възможности на общината за въздействие, с цел повишаване на енергийната ефективност.

1.3.2.Събиране на данни за производство на енергия в Община Черноочене.
Най-характерна роля на всяка община е тази на консуматор на енергия. Тъй като общината не е доставчик на енергия нейната роля се свежда до намаляване на разходите на консумираната енергия в сградите и на услугите, които предоставя на населението. Едновременно със стремежа си да разшири спектъра на услугите и да подобрява тяхното качество  общината се стреми и да намалява разходите за тяхното осъществяване.И тъй като енергията е значителен компонент в цената на повечето услуги, намаляването на консумацията на енергия е основно средство за намаляването на разходите за услуги.

Електроснабдяването в община Черноочене  се осъществява от „ЕВН България", както й поддържането на електропреносната и електроразпределителната мрежа и сьорьженията към нея.Дейността на дружеството се осъществява в съответствие с нормативната база на енергийния сектор в страната, поставена със Закона за енергетиката и приетите след това поднормативни актове.Всички населени места са електрефицирани.По отношение на енергоносителите, баланса се формира от течните горива (нафта), ел. енергия и твърдите горива.Разходите за енергия заемат значителен дял от бюджетите на българските общини, а България има един от най-високите коефициенти за енергоемкост - 7 пъти над средната стойност за страните, членки на ОИСР.Това налага прилагането на нов подход, ориентиран към програмиране на дейностите по енергийна ефективност и въвеждането на енергоспестяващи системи за отопление, осветление и др.

1.3.3.Общината като консуматор на енергия

Средни годишни разходи на енергопотребление в Община Черноочене 

	Направления
	Дърва куб.м.
	Въглища тон
	Нафта отопл.

тон
	Вода

 куб.м.
	Ел. енергия

хил. 

квт.ч
	Бензин за транспорт

л.
	Нафта за транспорт

       л.



	Община Черноочене
	700
	4
	250
	30000
	2200
	44000
	45000


Потреблението на енергия обхваща следните основни сфери:

- Сградния фонд, собственост на общината;

- Превозните средства. 

- Общински услуги – улично осветление, водоснабдяване и др.

Дейностите по намаляване на енергопотреблението в тези сфери могат да се обединят в следните групи:

( Дейности в общинските сгради – енергийни обследвания за установяване на потенциала за икономия на енергия, предпроектни проучвание в сгради със значителен потенциал за икономия, разработване на дългосрочни планове за действия по отношение на сградите на територията на общината;

(Дейности в областта на транспорта - превантивно поддържане на превозните средства, обновяване на автомобилния парк 

(Дейности в уличното осветление –  разработване на  планове за поддържане на системата за улично осветление, подобряване на ефективността на енерго потреблението в процеса на експлоатация

Резултатите от изброените по-горе действия могат да се очакват в следните направления:

1.Икономия на финансови средства, които може да се използват за инвестиционни цели в областта на енергийната ефективност

2.Намаляване на замърсяването на околната среда

3.Намаляването на потреблението на енергия в общинските сгради може да послужи като пример и стимул за подражание от други крайни потребители.

1.3.4. Общината като регулатор и инвеститор


Чрез много от своите действия общината се явява в ролята на регулатор и инвеститор. Планирането на земеползването и организацията на транспортните системи са част от стратегическите решения, които пряко влияят върху бъдещето потребление на енергия на територията на общината. 
1.3.5. Общината като производител и доставчик на енергия

Ролята на общината като производител и доставчик на енергия е твърде скромна. В страна като България, където енергийната система е силно централизирана общината се явява производител единствено в производството на топлинна енергия в административните сгради, училища, детски градини и др.

1.4.Количествени цели в приоритетните направления

По дефиниция общината се явява единственият платец на енергийните разходи на обектите от обществения сектор, затова той е главният приоритет пред общинското ръководство.Характерно за този сектор е високата му енергоемкост и остарелите мощности.Техническите мероприятия, приложими в този сектор, са както изискващи, така не изискващи финансиране. 

От мероприятията не изискващи финансиране или минимално финансиране в този сектор е приложимо изграждането на система за контрол на отчитането.Добрата работа на тази система се обезпечава от необходимата мотивация от страна на общинските власти за прилагането й.Тази мотивация е пряка функция на пренасочването на реализираните икономии в други общински фондове.Проблемът не е достатъчно добре решен от действащото законодателство и се явява съществена пречка при инвестирането от страна на общината във всички сектори.

Като пряко следствие от въздействието на общината в този сектор ще се подобри климатът на обитаване в сградите и комфортът на служителите в тях.

 
С повишаването на енергийната ефективност в публичния сектор общинските власти ще дадат пример за добър енергиен мениджмънт.С това те ще повлияят върху всички останали сектори и ще получат одобрението на населението за ефективното използване на ресурсите и провеждане на щадяща околната среда политика.

Икономията на енергия се явява крайният ефект от прилагането на тази програма.Тя се определя като водещ показател при прилагането на мерките за енергийна ефективност.В резултат на прилагането на стратегията за енергийна ефективност се очаква да се постигне 10% устойчиво намаление на енергийните разходи на общината в края на периода. 

Основните технически мерки приложими в общината са: 

√  ремонт и при възможност подмяна на дограма;

√  топлоизолация; 

√  ремонт и подмяна на входни врати;

√  ремонт и уплътняване на прозорците на сградите;

√ подмяна на осветлението с енергоикономично, оптимален режим за включване и изключване;

√ подмяна на амортизирани горивни уредби;

√ преустройство на котлите за работа от течно на газово гориво; 

√ допълнителна топлинна изолация на покриви.
1.4.1.Индустрия

Предварителният анализ показва около 25 % енергоспестяващ потенциал спрямо сегашното потребление.
1.4.2
Бит и услуги

Мерките по ЕЕ в бита могат да доведат до намаление на енергопотреблението с около 17 %.
1.4.3 Сграден фонд
Подобряването на топлоизолацията , модернизирането на отоплителните инсталации, използването на слънчева енергия и т.н. могат да намалят енергопотреблинието в стария сграден фонд с около 60%.
1.4.4 Транспорт
Няма поставени количествени цели за намаление на енергоемкостта на транспорта в одобрените правителствени документи, но трябва да се има в предвид, че транспортът има дял повече от 25 % в крайното енергийно потребление с тенденция към нарастване.
1.4.5 Селско стопанство
Мерките по ЕЕ в селското стопанство могат да доведат до намаление на енергопотреблението с около 20 %. 
1.5 Преглед на дейностите за подобряване на ЕЕ на общинско ниво

1.5.1
Обучение и информиране

Основна пречка за ефикасното провеждане на политиката по ЕЕ е ниската степен на информиране. В тази сфера трябва да се организира:

- обучение по енергиен мениджмънт на служители от общинската администрация, работещи в областта на енергийната ефективност;
1.5.2 Нормативни и регулаторни средства

Разработването на програми по ЕЕ е задължителна част от държавната политика по ЕЕ. При изготвянето им трябва да се има в предвид, че:

( На задължително енергийно обследване подлежат обекти с годишно потребление над 3000 MWh, определени в Наредба №21 от 12.11.2004 г.  за обследване за енергийна ефективност. 

(Съгласно чл.16 ал.2 от ЗЕЕ на задължителното сертифициране подлежат сгради - държавна или общинска собственост - в експлоатация, с обща полезна (разгъната) площ над 1000 кв. м. За изпълнение на дейностите за подобряване на ЕЕ се осъществява контрол, в съответствие с глава V от ЗЕЕ.
Действия по сертифициране на сгради - общинска собственост- в експлоатация, с обща полезна площ над 1000 кв.м. съгласно член 16, ал.2 от ЗЕЕ.

Необходимост от извършване на енергийно обследване и издаване на сертификати на общински обекти:

● ЦДГ “Знаме на мира” с.Пряпорец

● ОУ “Хр.Ботев” с.Габрово

● ОУ  “Васил Левски” с.Комунига

● ЦДГ “Първи юни”  с.Комунига

● ОУ “Н.Й.Вапцаров” с.Паничково
1.5.3 Изготвяне на общински програми по ЕЕ

1. Изготвяне на общинска програма по ЕЕ от създадените вътрешни звена по ЕЕ в сътрудничество  със съответните потребители на територията на общината.

2.Краткосрочната програма за периода 2010-2012 година трябва да съдържа всички обекти на територията на общината, в които ще се внедряват мерки по ЕЕ.
2.Стратегии за енергийна ефективност в приоритетните направления.

2.1
Индустрия

Индустрията продължава да има най-големия дял в крайното енергийно потребление (38%) и създава около 25% от БВП на страната.Най-големи енергийни консуматори са химическата промишленост, черната металургия и производството на изделия от неметални минерални суровини. За повишаване на ЕЕ в този сектор на областно и общинско ниво трябва да се приложат следните мерки:

1.Изграждане на информационна база за препоръчителни мерки, специфични за
съответната община;

2.Включване на проекти по ЕЕ целящи:

-   Намаляване на енергийното потребление в енергоемките сектори на икономиката;

-   Въвеждане на енергоефективно осветление в промишлени предприятия; 

-   Оптимизиране на отоплението на големи промишлени цехове и т.н.
2.2 Бит и услуги
Делът на отопление и битовогорещо е около 84%, а делът на осветлението - около 4%. За рационализиране на енергопотреблението в сектора, в зависимос от спецификата на общината, трябва да се приложат следните действия:

Повишаване на ЕЕ на отоплението чрез:

- подобряване на енергийните характеристики на обществени и жилищни сгради

(подобряване на топлоизолацията, повишаване ЕЕ на осветлението, въвеждане

на ЕЕ отоплителни уреди и системи и т.н.);

 - въвеждане на малки ко-генеративни инсталации в общински

2.3
Сграден фонд

Подобряването на топлоизолацията , модернизирането на отоплителните инсталации, използването на слънчева енергия и т.н. могат да намалят енергопотреблинието в стария сграден фонд с около 60%.

 Външните стени на повечето стари сгради имат до 5 пъти по-големи топлинни загуби в сравнение с нормите за ново строителство.В над 80% от съществуващия сграден фонд сутерените и таванските плочи са без топлоизолация.Топлинните загуби през прозорците и балконски врати достигат до 50% от общите топлинни загуби на сградите.Този сграден фонд ще съществува дълго и е необходимо да се вземат мерки за възстановяването му, ако за всеки конкретен случай това е икономически оправдано.

2.4    Транспорт

Влиянието на автомобилния транспорт върху енергийната инфраструктура на общината е пряко свързано с множество фактори и специфични особености, най-важните от които са:

( Вид и тип на превозните средства, движещи се на територията на града;

( Средна възраст и техническо състояние на превозните средства;

( Специфични особености на пътната мрежа в населеното място;

( Интензивност на движението през различните часове от денонощието и различните сезони;

( Вид и количества на изразходените горива в рамките на населеното място;

( Метеорологичните условия, характерни за населеното място

Транспортът има дял в крайното енергийно потребление с тенденция към нарастване.

За намаляване на разходите на енергия за транспорт е необходимо:

-   обновяването    на   транспортния    парк;

- подобряване на инфраструктурата, организацията и регулирането на трафика,в населени места;

-  стимулиране използуването на обществения транспорт;

2.5 Селско стопанство
Делът на селското стопанство в крайното енергийно потребление през последните няколко години остава почти постоянен.Поради изпреварващото нарастване на цените на машините спрямо цените на земеделските продукти, обновяването на селскостопанската техниката се забави. Трябва да се обърне специално внимание върху:

( възможностите за енергоспестяване в селскостопанския транспорт;

(механизацията в растениевъдството; отоплението на селскостопански обекти и т.н.;

(разработването на програми с "най-добри практики" за ЕЕ;
3. Финансиране на проекти за енергийна ефективност.
Общините не резполагат с достатъчно финансови средства за инвестиции в проекти по ЕЕ интерес на всяка община е да реализира подобни проекти, тъй като те изразходват значителни средства от бюджета си за енергийни ресурси.Реализирането на подобни проекти не само облекчават общинските бюджети, но и водят до повишаване на благосъстоянието на жителите на общината.Те са атрактивни и изгодни, тъй като генерират енергоспестяващи резултати, а не разходи.При реализирането на проекти за подобряване на ЕЕ няма дълги периоди на строителство и средствата започват да се възстановяват веднага след влагането им.Инвестирането в ЕЕ не е самоцел, а средства за намаляване на разходите, подобряване националната конкурентоспособност, сигурността на енергоснабдяването и опазването на околната среда, както и средство за борба с бедността и създаване на допълнителна заетост.

При определянето на финансовата рамка на програмата се спазват принципите на взаимното зачитане на интересите, максималните икономически и социални ползи, контрол върху материалните активи и създаване на местен капацитет за осъществяване на програмата.

Изборът на форма при финансирането трябва да позволи на общината да отстоява  интересите си по най-добрия възможен начин.

 Източник на финансиране могат да бъдат целеви субсидии от държавния бюджет за капиталови разходи или собствени приходи.

Други възможности за финансиране са следните:

●  фонд "Енергийна ефективност"

●  средства по международни програми

●  банкови кредити

●  други привлечени средства

4.Наблюдение и оценка на провежданата политика за подобряване
енергийната ефективност в община Черноочене.

За успешното реализиране на политиката по ВЕИ е необходимо да се наблюдава изпълнението на инвестиционните програми и да се прави периодична оценка на постигнатите резултати.Обективната оценка на изпълнението на програмите за ЕЕ изисква да се прави съпоставка между вложените финансови средства и постигнатите резултати.

За целта е необходимо общината да цели:

-   оптимизиране   на   обема   и   повишаване   достоверността   на   набираната

статистическа информация;

- създаване и поддържане на информационна система за състоянието на ЕЕ в
общината;

- резултати от изпълнението и ефектите от програмата ЕЕ в общината.

5. ОЧАКВАНИ ЕФЕКТИ ОТ ИЗПЪЛНЕНИЕТО НА ПРОГРАМАТА - икономия на енергия, икономически ефект, повишаване на качеството на общинските услуги

1.Енергийна инфраструктура - оценяване на съществуващите възможности за икономии с помоща на енергийните показатели; повишаване информираността за ползите и предимствата по отношение на енергийната ефективност; намаляване на енергопотреблението; постигане на устойчиво енергийно развитие.

2.Образование, здравеопазване, социални услуги, спорт, култура, религия, административни сгради, офис сгради - намаляване на емисиите от парникови газове в околната среда; намаляване потреблението на горива и ел. енергия; привеждане на сградите в съответствие със стандартите за енергийна ефективност и изискванията на наредбите; повишаване комфорта на обитаване в сградите, което ще спомогне за по-ефективен учебен и работен процес; разширяване възможностите за провеждане на културни и научни прояви; повишаване на съзнанието на подрастващите в ефективно ползване на горива, енергия и вода.

3.Улично осветление - привеждане на системата в устойчива състояние; намаляване разходите за подръжда и експлоатация; намаляване на вредните емисии, в следствие намалена консумация на електроенергия; повишаване безопасността при движение на пешеходци и създаване на комфортна нощна среда.

4.Жилищен сектор, промишленост - повишаване на общественото съзнание при ползването на горива, енергия и вода; намаляване разходите и потреблението на горива, енергия и вода в частния и обществен сектор.

5.Местни кадри - създаване на кадри, способни да провеждат ефективна енергийна политика на общинско ниво както и да идентифицират проекти по енерийна ефективност, които да бъдат финансирани по ОП „Регионално развитие" и по европейски програми и фондове.

6.Организация за изпълнението на програмата,срокове за реализацията.

Важна предпоставка за изпълнението на ОПЕЕ е оргнизирането на дейностите по енергийна ефективност.Ще набират необходимата информация за разработването на конкретни проекти за внедряване на енергоспестяващи мероприятия.Ще правят анализи и оценки. Ще контролират изпълнението на предвидените мероприятия. Изпълнението на Общинската програма за енергийна ефективност ще се осъществи за период от 3 години. През първата година ще се извършат детайлни енергийни обследвания на сградните обекти, които са подлежащи на сертифициране за енергийна ефективност в съответствие със Закона за енергийна ефективност и съответните наредби а именно:
● ЦДГ “Знаме на мира” с.Пряпорец

● ОУ “Хр.Ботев” с.Габрово

● ОУ  “Васил Левски” с.Комунига

● ЦДГ “Първи юни”  с.Комунига
● ОУ “Н.Й.Вапцаров” с.Паничково

През всичките години на програмата текущо ще се изпълняват дейностите по събирането, обработването и анализ на информацията за състоянието и енергопотреблението на всички общински обекти. Тези дейности са важна основа за актуализирането на общинската програма, както и за отчитането на резултатите от изпълнението на програмата.

Важно е да се отбележи, че след извършването на детайлни енергийни обследвания на обектите общинска собственост, ще се подредят приоритетни обекти, които притежават голям потенциал за енергийна ефективност. Решения за това ще се взимат при ежегодната актуализация на програмата.

7.  Мониторинг, оценка и докладване на резултатите.
Изпълнението на планираните действия във всяка програма може да изостане от предначертания график и действителните резултати да са различни по време и сила от това, което се очаква.Много проблеми от такъв характер могат да бъдат смекчени или предотвратени при изграждането на система за мониторинг и контрол.Тази система осигурява необходимите инструменти, които позволяват да се определи степента на изпълнение на планираните стратегически цели.Тя включва установяване на индикатори, наблюдение на изпълнението, съпоставка на действителното и очакваното изпълнение и предприемане на коригиращи действия, ако се налага. 

Основните индикатори от тази система за изпълнение на целите в програмата, са следните:

● Постигане на съответствие с общоевропейските стандарти
●  Запазване на зелени площи. 
Индикатор - квадратни метра зелена площ на човек от населението

● Употреба на ВЕИ и подобряване ефективното използване на енергията.
● Привеждане на сградите в съответствие със стандартите за енергийна ефективност и изискванията на наредбите.
8. Координация, контрол, отчет за изпълнение и актуализация на програмата. 

Много важна част от изпълнението на програмата е периодичната съпоставка с новопостъпилите данни и при необходимост е възможно включване или изключване на обекти съобразено с евентуална нова ситуация.

Водеща роля в изпълнението на общинската програма за енергийна ефективност е отредена на общинската администрация.

Наблюдението и контролът на общинската програма продължава през целия период на нейното действие. Събраната информация, сравнението и направените изводи се оформят в доклад. Въз основа на тези доклади се изготвя отчета за изпълнение на програмата всяка година. Той се представя на заседание на Общински съвет от кмета на общината до края на първото тримесечие на следващата година /при приемане на бюджета за всяка следваща година/. При необходимост от корекция и актуализация на програмата, кметът на общината внася предложение за това отново в Общински съвет.


9.Заключение.

Изготвянето на общинската програма за ЕЕ е задължителна част от държавната политика по ЕЕ и налага участието на регионалните и местни структури. Разработването и изпълнението на заложените в тази програма проекти е част от регионалната политика за устойчиво развитие. Мерките по ЕЕ ускоряват икономическия растеж, подпомагат опазването на околната среда и повишават жизнения стандарт на населението.

Настоящата КРАТКОСРОЧНА ПРОГРАМА ЗА ЕНЕРГИЙНА ЕФЕКТИВНОСТ НА ОБЩИНА ЧЕРНООЧЕНЕ за 2010-2012 година е разработена съгласно изискванията на Закона за енергийна ефективност и обхваща период от три години.

Много важна част от изпълнението на програмата е периодичната съпоставка с новопостъпилите данни и при необходимост включване или изключване на обекти съобразно с евентуална нова ситуация.

Като цяло настоящата Програма за енергийна ефективност е отворена и подлежи на промени.
